
Prome Minister Evelyn Wever-Croes 


COMUNICACION TA E CLAVE PA UN 
POBLACION BON INFORMA 


Gabinete-Wever Croes lo sigui enfoca riba comunicacion 
structural entre Gobierno di Aruba y pueblo 


Desde inicio di Gobernacion, Gabinete Wever-Croes a stipula 
cu lo hiba un maneho caminda cu ta pone e ser humano como 
punto central di desaroyo. A compromete cu lo haci esaki 
aplicando entre otro transparencia den transmiti informacion 
corecto na pueblo. Gabinete Wever-Croes ta keda pone enfasis 
riba e aspecto di comunicacion. Principalmente pa informacion 
corecto ta accesibel na tur ciudadano. Esaki sigur a hunga un 
rol sumamente importante durante 2020 teniendo na cuenta 
tur e cambionan cu COVID-19 a trece cu ne. 


Na 2019 a traha riba fortificacion y sostenibilidad di e 
departamento Bureau Voorlichting (BUVO). BUVO ta maneha 
e presupuesto di media y ta encarga cu e publicacion di 
informacion den medionan di comunicacion. 


Aña 2020 tabata un aña cu a mustra con importante e pagina 
di Facebook di Gabinete Wever-Croes tabata pa percura 
pa facilita e proceso di comunicacion di informacion tocante 


entre otro Covid, den forma mas directo cu usuarionan di e 
plataforma. 


Un otro forma cu Gabinete Wever-Croes a percura pa 
keda mantene pueblo informa ta a traves di e corant digital 
'IslaOnline' cu ta publica di dialuna pa diabierna y ta contene 
informacion di trabounan di cada Ministerio. 


“Por mira un aña 2020 caminda cu hopi enfasis a bay riba 
comunicacion, maneho di crisis y mitiga calamidad. Gabinete 
Wever - Croes y diferente departamento y profesionalnan a 
traha duro pa atende cu e crisis relaciona cu Covid, maneho 
di capacidad di cuido, crisis social, y crisis di migrantenan 
di Venezuela cu tambe a bin cu diferente consecuencia. 
Comunicacion ta e clave pa un poblacion bon informa, y na 
2021 Gabinete-Wever Croes lo sigui enfoca riba comunicacion 
structural entre Gobierno di Aruba y pueblo”, Prome Minister 
Evelyn Wever-Croes a accentua. 





AVISO IMPORTANTE 


Departamento di Obra Publico ta informa pueblo di Aruba en 
general y specialmente nos automobilistanan cu ta haci uzo di 
e caminda di Seneblar, Brusca y Hato cu lo bay cera e caminda 
pa asina nos cuminsa cu trabounan preparativo pa despues 
nos asfalta. 

Trabounan preparativo lo cuminsa dialuna 1 di maart 2021 te 
cu diabierna dia 12 di maart 2021. (si no haya contratiempo) 
E caminda cu lo wordo asfalta lo ta na altura di Seneblar #15, 
Brusca 25A te cu Hato 119E. 

Ruta alternativa lo keda indica cu baricadanan y borchinan di 
aviso y e orario di ceramento lo ta di 8'or di mainta pa 4'or di 
atardi. 

En conexion cu e trabounan menciona Departamento di Obra 
Publico ta pidi pa tene cuenta cu e inconveniencianan cu lo por 
surgi pa cual nos ta pidi nos disculpa. 


Por fabor tene cuenta. 

MINISTER DI FINANSA, ASUNTONAN ECONOMICO Y CULTURA 





MINISTER XIOMARA MADURO 








Oficina Central di Estadistica kier informa e pueblo di Aruba 
cu entrante mayan diaranson 3 di maart 2021 e Natelling di 
Censo 2020 lo cuminsa. Durante e lunanan di october te cu 
december 2020, un total di 83.713 persona a wordo conta. Di 
e total aki 51.798 persona a wordo conta door di tellers cu a 
entrevista personanan den nan hogar y 31.915 persona cu a 
yena e cuestionario di Censo 2020 online of via telefon. CBS 
kier a uza e oportunidad aki pa grandici tur persona cu ya caba 
a coopera cu Censo2020. 


E prome parti di e Natelling di Censo2020 ta start diaranson 
na awor dia 3 di maart 2021. Esaki ta encera cu CBS lo tin 75 
tellers riba veld cu lo bishita adresnan cu no a wordo bishita 
ainda. E conteo aki lo tin un duracion di 2 siman. 





CBS ta pidi 6 cooperacion di e personanan y hogarnan cu no 
a participa ainda na Censo 2020 pa uza e oportunidad aki pa 
participa na e Conteo General di Poblacion y Vivienda di Aruba 
(Censo 2020). Awor mas cu nunca ta di sumo importancia pa 
haya un bista completo di e desaroyonan cu a tuma lugar den 
nos poblacion pa asina por planifica a base di datonan real y 
confiabel y a base di situacionnan actual den nos comunidad. 
Solamente di e manera aki por planifica pa un mihor presente 
y futuro pa nos tur. 


Pa cualkier informacion por tuma contacto cu CBS na 524- 
7433 durante ora di oficina y of por manda un e-mail na 
census2020@cbs.aw 

MINISTER ANDIN BIKKER 


Minister Andin Bikker: 
STICHTING RECLASSERING EN 
JEUGDBESCHERMING ARUBA A CELEBRA 
CU SU DIRECTOR 





Minister αἱ Husticia, Siguridad y Integracion, mr. Andin Bikker ta 
orguyoso di anuncia cu día 1 di maartultimo, Seraida Pemberton, 
director di Stichting Reclassering en Jeugdbescherming 
Aruba, a celebra cu 25 aña pasa el a drenta den servicio di 
Gobierno di Aruba. El a sa di crece den su trabou y cu un carera 
impresionante awe e ta dirigi un fundacion masha importante 
den comunidad 


Diariamento e fundacion ta den contacto estrecho cu Corte, 
Ministerio Publico, Polis, Voogdijraad y varios otro instancia 
oficial, den cuadro di nan rol pa yuda resocialisa esunnan cu 
cay den man di husticia. Pa e fundacion ta un orguyo grandi 
ora mira ex-clientenan logra rehabilita despues di cumpli cu 
un castigo y sigui riba un bon caminda, liber di problema cu 
husticia. 





Claro como e director, Seraida Pemberton ta hunga un rol 
importante pa tene e fundacion hunto, percura pa un operacion 
eficiente y riba dje, logra exito den bida di esunnan cu pa un 
motibo of otro a comete un eror. E añanan cu el a dedica na su 
trabou, ta conta cu hopi aprecio di henter comunidad y Minister 
Bikker ta masha orguyoso di esaki. 


Na mei 1961 a funda Arubaanse Stichting voor Reclassering 
en Kinderbescherming 1961, riba insistencia di clero, Ministerio 
Publico y Voogdijraad. E pensamento ta cu tur hende tin derecho 
di por cambia despues di comete un eror. Reclassering ta haci 
tur lo posibel, den cooperacion cu husticia, departamentonan 
di gobierno relevante, instancianan particular y e cliente 
pa un proceso di resocialisacion, rehabilitacion, sosten y 
reintegracion den comunidad. Reclassering ta situa den Caya 
Ernesto Petronia 21-C na Oranjestad. 

Minister Dangui Oduber: 
E REGISTRACION PA PARTICIPA NA E 


DESTAHO DI CULTIVACION Y PROCESAMENTO 
DI CANNABIS MEDICINAL Α CERA 


Tin hopi interes 








Minister di salubridad publico Sr. Dangui Oduber ta informa cu 
e registracion pa participa na e “Request For Proposal” (RFP) 
nan a termina dia 26 di februari 2021 ultimo. Tin gran interes 
demostra den e parti di cultivacion y procesamento di cannabis 
pa uzo medicinal na Aruba. 


E proceso pa pais Aruba conoce un pilar economico nobo 
ta canando segun plan. E industria di cannabis medicinal na 
Aruba lo por genera 100 miyon florin na entrada. E lo por crea 
200 cupo di trabou y e salario averahe di e trabounan aki lo 
ta entre 3600 pa 4000 florin bruto. Di e 100 miyon florin cu 
e industria aki lo por genera 12 miyon florin ta bay den caha 
di Gobierno atraves di e impuestonan y prima, asina Minister 
Oduber a trece dilanti. 


Tin 3 sorto di RFP cu e aplicantenan por participa pe: 


1.RFP pa e cultivacion di cannabis pa proposito medicinal na 


Aruba, pa esaki 17 compania a registra pa participa den e 
proceso. 


2.RFP pa e procesamento di cannabis pa proposito medicinal 
na Aruba, pa esaki 12 compania a registra pa participa den e 
proceso. 


3.RFP pa e cultivacion y procesamento di cannabis pa 
proposito medicinal na Aruba, pa esaki 44 compania a registra 
pa participa den e proceso. 

Den e sigiente paso e compania nan cu ta registra lo ricibi 
documentonan cu instruccion pa asina prepara nan proposicion. 
Solamente companianan cu a registra durante e periodo di 
registracion lo por sigui den e proceso di RFP. Minister Dangui 
Oduber ta gradici tur compania cu a mustra nan interes 
den parti di cultivacion y procesamento di cannabis pa uzo 
medicinal na Aruba. Un pensamento progresivo pa diversifica 
nos economia cu industrianan nobo pa futuro ta loke Aruba 
mestrer di dje asina Minister Oduber a termina bisando. 





Bureau 
Medicinale 
Cannabis 
Aruba 

Minister Dangui Oduber: 


A PERCURA PA UN LIMPIEZA NA E VELD DI 
CENTRO BARIO PLAYA PABOU 


Desde ultimo simannan por a tuma nota di diferente veldnan 
rond Aruba cu ta hayando un bon limpiesa. Minister di 
Deporte Sr. Dangui Oduber ta contento di por a cumpli cu e 
peticionnan haci na su persona. Apesar cu Aruba ta pasando 
den un situacion hopi dificil Ministerio di Deporte ta keda purba 
coopera y contrubui cu deporte te unda cu ta posibel. 


Ministerio di Deporte a entrega diferente proyecto caminda a 
haci limpi, a verf y a drecha edificio na e veldnan. Na e veld di 
Centro di Bario Playa Pabou a tuma lugar trabounan di limpiesa 
y pone graniet pa e muchanan por haci uso bek di e veld. 


E maneho di Minister Dangui Oduber ta dirigi ariba mehoracion 
di infrastructura di deporte, pa asina stimula participacion 
activo di comunidad den deporte. Tambe pa percura pa tin 
iluminacion y tambe articial turf na clubnan. Minister Oduber 
ta sigur cu e trabounan haci na diferente veld, centro di bario y 
clubnan rond di nos isla lo duna un empuhe na principalmente 
nos hobennan pa practica e deporte di nan gusto den un 
ambiente sigur. 


Nos ta sigui traha na e desaroyo positivo di deporte. Tur 
caminda cu nos por contribui nos lo contribui minister Oduber 
a termina bisando. 

Antes cu a antisipa 


DIAHUEBS 04 DI MAART, E PROME DI 
11700 VACUNANAN TA CABA 


Ta apenas 2 siman pasa cu Aruba a ricibi dia 16 di februari su 
prome 'batch'di 11700 vacuna di marca Pfizer contra COVID-19, 
y ya caba pa diahuebs awo dia 4 di maart ta premira cu mayoria 
lo caba. Segun e plan Nacional di vacunacion e prome 'batch' 
di 11700 vacuna tawata destina pa esnan laborando den cuido 
y pa cuminsa e suministro di vacuna na nos adulto mayor di 
60+. Segun planificacion e di dos 'batch'di 11700 vacuna lo ta 
yegando Aruba den e siman di 8 di maart, cu ta net 3 siman 
despues di e prome 'batch' y ta destina como segundo dosis 
pa e 11700 personanan cu a haya nan prome vacuna caba. 


Den e siman di 29 di maart DVG ta enespera di e di 3 'batch' 
di vacuna cu lo fungi un bes mas como e prome dosis pa e 
restante di adulto mayor di 60+ y dunadornan di cuido cu no 
a logra haya nan prome dosis ainda y asina cada 3 siman 
ta programa cu Aruba lo por haya vacuna dependiendo di e 


Vacuna 


INISTERIO DI TURISMO, 
SALUBRIDAO PUBLICO 
y DEPORTE 


demanda di comunidad. 


Durante e proximo simannan cu Aruba ta enespera di vacuna, 
ta importante pa comunidad sigui registra. Rond mundo na e 
momento aki vacuna ta schaars pero gobierno di Aruba ta haci 
su maximo esfuerso pa delibera cu Hulanda pa haya e cantidad 
nesesario di vacuna pa cumpli cu e demanda di Aruba. 


Den e proximo simannan ta esencial pa comunidad di Aruba 
sigui registra. Registra pa ora cu e siguiente 'batchnan' di 
vacuna cu ta programa yega bo persona por haya un invitacion 
pa pasa y ricibi bo vacuna. 


Pa registra por haci esaki via Aruba Health App, via e 
websitenan www.dvg.aw tambe www.arubacovid19.org of na 
cualkier edificio di MFA rond Aruba. 


Mi por keda sin uza tapa boca? 


Sigur, esaki lo ta posibel na momento cu e mayoria den nos co- 


munidad ta vacuna of nos logra entre 75%- 


80% di vacunacion. 


Di e forma aki, como sociedad nos ta stop of limita e virus di sigui 


plama y adapta su mes. 


Mas lihe nos vacuna, mas lihe nos por kita of flexibilisa e me- 
didanan. Es cu no ta vacuna ta retarda e proceso. 


VACUNA 

Registra pa bo vacuna di COVID-19 
Tuma nota di e diferente formanan pa regista 


SENARIO 1. 

E prome scenario di registracion cu a wordo informa na 
comunidad ta via Aruba Health App. Pa registra via Aruba 
Health App mester download esaki den Play of Apple store y 
sigui e instruccion pa crea un usuario. Esun cu tin e App caba 
mester “update” esaki. Unabez cu a “update” of a traha un 
usuario lo mira un 'icon' di vacuna. Primi esaki y lo bo keda 
registra pa bo vacuna. 


Den e App por traha mas cu un usuario, dus un famia completo 
por wordo incorpora den un solo App. Simplemente primi riba 
“Add user” y lo por incorpora mama, papa y welo cu porta no tin 
smartphone y por registra pa nan. Esun cu tin un smartphone 
y AZV pero mester ayudo pa registra, por yega MFA pa 
asistencia. E servicio na MFA lo ta di dialuna pa diabierna for di 
7:30 di mainta pa 4:30 di atardi “non stop” cuminsando dialuna 
dia 8 di februari pa 12:00 di merdia. Un otro forma cu tambe 
por registra ta via aruba.dvgapp.org y mescos cu e App sigui e 
instruccionnan pa por traha un usuario y registra. 


Esun cu no tin AZV lo no por aplica pa e vacuna via Aruba 
Health App, tampoco via aruba.dvgapp.org. Pa esun cu no 
tin AZV lo tin un otro proceso. Siguientemente lo describi e 
diferente otro scenarionan y procesonan pa por registra pa e 
vacuna. 


SCENARIO 2. 

Esun cu NO tin AZV pero ta inscribi na Censo pasobra ta 
trahando naAruba pa tempo largo oftempo indefini por ehempel: 
Esnan trahando pa estado Hulandes den 'krijgsmacht' y nan 
pareha. E personanan aki por presenta na un di e edificionan 
di MFA pa por wordo registra. Loke e persona aki mester trece 
ta un identificacion legal sea (ID) of paspoort y un prueba di 
residencia na Aruba. 





SCENARIO 3. 

Esun cu tin paspoort Hulandes y NO ta un turista, pero ta 
residencia cerca un famia pa tempo largo of tempo indefini, 
cu no ta inscribi na Censo, pa cual motibo NO tin AZV. Mester 
presenta na un di e edificionan di MFA pa registra. E persona 
mester trece su paspoort. 


SCENARIO 4. 

Esun cu ta bibando na Aruba pero no tin un estado legal, 
mester presenta na un edificio di MFA cu paspoort of un otro 
forma di identificacion pa wordo registra pa e vacuna. 


Ta importante pa comunidad ta na altura cu e campaña di 
vacunacion ta pa comunidad di Aruba, tur esnan bibando na 
Aruba pa tempo largo of tempo indefini. E campaña ta exclui 
turista cu vakantie na Aruba. 


Pa bo ta semper bon informa 'like' nos page riba facebook 
“Directie Volksgezondheid DVG Aruba”. 

— Main Focus Areas 


1.Biodiversity 
2.Energy 
3.Food 
4.Water 
5.Travel 
6.Supplies 


vacina a aplica: 


η total: 
22,491 
Grupo di meta_60+ 


A vacuna caba 5,447 
Tin total registraw97890) 

Departamento di Salud Publico: 


UPDATE 2 DI MAART 2021 


Segun resumen di awe 40 persona a recupera, a registra un total di 30 caso nobo di Covid-19, di cual tur ta residente. 
E cantidad total di testnan ehecuta ayera na e diferente localidadnan na Aruba, entre otro laboratorio di hospital, 
laboratorionan priva y aeropuerto ta 529 test. 'Postivitv rate' entre nos residentenan ta 15%. 


Casonan activo pa awe ta 169, cantidad di fayecido relaciona cu Covid-19 ta 74 


Hospital ta informa cu tin un total di 27 persona interna di cual 9 ta den Cuido Intensivo y 18 riba unidad general di 
covid. Edad promedio di esnan ingresa pa extra cuido ta 63 aña. 





PO NG) ARUBA COVID-19 






2/3/2021 RESIDENTE NO-RESIDENTE 





Casonan Nobo 30 30 0 
Activo 169 135 34 
Recupera 7695 7260 435 
Positivo 7938 7468 470 

Negativo 98188 - > 








Getest 106368 E : 


Morto 74 73 1 

